CELEX: 62009TN0427
Language: mt
Date: 2009-10-22 00:00:00
Title: Kawża T-427/09: Rikors ippreżentat fit- 22 ta’ Ottubru 2009 — centrotherm Clean Solutions vs UASI — Centrotherm Systemtechnik (CENTROTHERM)

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/39
            
         Rikors ippreżentat fit-22 ta’ Ottubru 2009 — centrotherm Clean Solutions vs UASI — Centrotherm Systemtechnik (CENTROTHERM)
   (Kawża T-427/09)
   2009/C 312/65
   Lingwa tar-rikors: Il-Ġermaniż
   
      Partijiet
   
   
      Rikorrenti: centrotherm Clean Solutions GmbH & Co. KG (Blaubeuren, il-Ġermanja) (rappreżentant: O. Löffel, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Centrotherm Systemtechnik GmbH (Brilon, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni tar-Raba’ Bord tal-Appell tal-UASI, tal-25 ta’ Awwissu 2009, fil-Każ R 6/2008-4, safejn tiġi miċħuda t-talba għal revoka għall-prodotti li ġejjin:
               
                           —
                        
                        
                           Klassi 11 — Tubi għall-gass tal-impjanti tat-tisħin, pajpijiet taċ-ċmieni, pajpijiet għal kaldaruni tat-tisħin, aċċessorji għall-berner tal-gass, partijiet mekkaniċi tal-impjanti ta’ tisħin, partijiet mekkaniċi tal-impjanti tal-gass, viti għal pajpijiet; reġistru taċ-ċmieni;
                        
                     
                           —
                        
                        
                           Klassi 17 — Ġonot, ġonġituri, rinforz għal pajpijiet, pajpijiet flessibbli, u l-prodotti mhux magħmula mill-metall li mhumiex imsemmija iktar ’il fuq;
                        
                     
                           —
                        
                        
                           Klasi 19 — Pajpijiet, tubi, b’mod partikolari għal kostruzzjoni; pajpijiet ta’ konnessjoni; kanen taċ-ċmieni;
                        
                     
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali “CENTROTHERM” għal prodotti u servizzi fil-klassijiet 11, 17, 19 u 42 (Trade mark Komunitarja Nru 1 301 013)
   
      Proprjetarju tat-trade mark Komunitarja: Centrotherm Systemtechnik GmbH
   
      Parti li qed titlob id-dikjarazzjoni ta’ invalidità tat-trade mark Komunitarja: ir-rikorrenti
   
      Deċiżjoni tad-Diviżjoni tal-Kanċellament: dikjarazzjoni ta’ revoka tat-trade mark Komunitarja
   
      Deċiżjoni tal-Bord tal-Appell: deċiżjoni tad-Diviżjoni tal-Oppożizzjoni anullata parzjalment u dikjarazzjoni parzjali ta’ revoka tat-trade mark Komunitarja
   
      Motivi invokati: ksur tal-Artikolu 51(1)(a) tar-Regolament (KE) Nru 207/2009 (1), flimkien mar-Regola 40(5) u r-Regola 22(2) u (3) tar-Regolament (KE) Nru 2868/95 (2), peress li l-provi mressqa fir-rigward tal-użu tat-trade mark mill-proprjetarju kienu suffiċjenti sabiex jiġi kkonstatat l-użu effettiv tat-trade mark inkwistjoni, skont l-Artikolu 15 tar-Regolament Nru 207/2009
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU 2009, L 78, p. 1)
   
      (2)  Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU Edizzjoni Speċjali: Kapitolu 17, Volum 01, p. 189)